《次韵陈钧甫郊行》
宋代·邓林

黄尘败素意，出门惬郊行。
野鞠含冷焰，岩松起寒声。
高山唐业崇，流水晋时清。
拾薪归底用，石鼎待弥明。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。